钦定古今图书集成/理学汇编/学行典/第011卷 > 何塘阴阳管见 > 《第十二章》
## 钦定古今图书集成/理学汇编/学行典/第011卷 > 何塘阴阳管见 > 《第十二章》

或曰：“邵子之《经世》何如？”曰：“元会运世之分，无所依据，
先儒已有议其失者，今不赘论。天以日月星辰，变而
为暑寒昼夜，地以水火土石，化而为雨风露雷”，此其
书之大指也。自今观之，暑寒昼夜皆主于日，星辰何
有焉？风为天所变，雷为火所变，雨露皆水所变，其理
甚明，少思则得之矣。火为风，石为雷，土为露，岂不牵
强之甚哉！且其取象，干不为天而为日，离不为日而
为星，坤反为水，坎反为土。与伏羲之《易》象大异。迺自
谓其学出于伏羲之《先天图》，吾不知其说也。